Uno Kaskpeit

Uno Kaskpeit (sündinud 8. juunil 1957 Valgas) on Eesti piirivalvespetsialist ja poliitik, XIII ja XIV Riigikogu liige.

Kaskpeit alustas piirivalveteenistust oktoobris 1990. Ta on olnud piirivalveameti piiriosakonna ülem ja piirivalvekolledži direktor. 1. septembril 2007 lahkus Kaskpeit teenistusest protestiks piirivalve riigikaitsesüsteemist väljalülitamise vastu.

Kaskpeit on lõpetanud Soome riigikaitse kõrgkoolis Eesti kaitseväe kõrgema juhtkonna erikursuse. Tal on Tallinna Ülikooli sotsiaalteaduste magistrikraad organisatsiooni käitumise erialal.

Kaskpeit kuulub Eesti Konservatiivsesse Rahvaerakonda.

2015. aasta Riigikogu valimistel valiti ta 11. valimisringkonnas 1807 häälega Riigikogu liikmeks.

Tunnustus
1997 Kotkaristi V klassi teenetemärk

Viited

Eesti Konservatiivse Rahvaerakonna poliitikud
Eesti piirivalvurid
XIII Riigikogu liikmed
XIV Riigikogu liikmed
Kotkaristi V klassi teenetemärgi kavalerid
Sündinud 1957